钦定古今图书集成/理学汇编/学行典/第272卷 > 杨珂
## 钦定古今图书集成/理学汇编/学行典/第272卷 > 杨珂

按《绍兴府志》：“杨珂，字汝鸣，馀姚人。始为诸生，每试辄
高等。已而从王文成学，稍厌薄时义。会沙汰，例严督
学使者按越检察举子无异录囚。珂叹曰：‘是岂待士
者哉’！遂拂衣归，隐居秘图山，养母以孝闻，缾粟屡空，
晏如也。为诗潇洒不群，书得晋人运笔法，而自成一
家机轴。晚岁益怡旷，饮酒浩歌，终日不乱，远近咸爱”
敬之。